CELEX: C2005/006/81
Language: hu
Date: 2005-01-08 00:00:00
Title: T-432/04. sz. ügy: Walter Parlante által az Európai Közösségek Bizottsága ellen 2004. október 22-én benyújtott kereset

8.1.2005   
            
            
               HU
            
            
               Az Európai Unió Hivatalos Lapja
            
            
               C 6/41
            
         Walter Parlante által az Európai Közösségek Bizottsága ellen 2004. október 22-én benyújtott kereset
   (T-432/04. sz. ügy)
   (2005/C 6/81)
   Az eljárás nyelve: francia
   Walter Parlante, lakóhelye: Enghien (Belgium), képviseli: Lucas Vogel ügyvéd, kézbesítési cím: Luxembourg, 2004. október 22-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a kinevezésre jogosult hatóság 2004. július 5-én hozott határozatát, amellyel az elutasította a felperesnek a 2003. évi előléptetési eljárásban a C2-es besorolási fokozatból C1-es besorolási fokozatba való előléptetés kedvezményét az ő esetében megtagadó határozatot kifogásoló, 2004. február 26-án kelt panaszát;
            
         
               —
            
            
               amennyiben szükséges, semmisítse meg a kinevezésre jogosult hatóság 2003 decemberében hozott, a felperesnek a 2003. évi előléptetési eljárásban a C2-es besorolási fokozatból C1-es besorolási fokozatba való előléptetését megtagadó eredeti határozatát is;
            
         
               —
            
            
               kötelezze az alperest az eljárás költségeinek viselésére.
            
         Jogalapok és fontosabb érvek:
   Keresetének alátámasztására a felperes a személyzeti szabályzat 45. cikkének sérelmére, a hátrányos megkülönböztetés tilalmának megsértésére és nyilvánvaló mérlegelési hibára hivatkozik. A felperes szerint az új előmeneteli rendszer már nem biztosítja a tisztviselők egyéni érdemeinek korrekt és méltányos összehasonlító vizsgálatát, minthogy a vizsgálat csupán az azonos főigazgatósághoz tartozó tisztviselőkkel való összehasonlítás alapján történik.
   A felperes ezen túlmenően azt állítja, hogy a személyzeti szabályzat 45. cikkének végrehajtására kiadott általános rendelkezések sértik a személyzeti szabályzat 45. cikkét, valamint hátrányos megkülönböztetést valósítanak meg azzal, hogy bizonyos tisztviselőknek a 2003. évi előléptetési eljárás során csupán azért állapítottak meg kiegészítő elsőbbségi pontokat, mert 2002-ben előléptetésre javasolták őket, de előléptetésben ténylegesen nem részesültek.
   A felperes hivatkozik továbbá a bizalomvédelem elvének megsértésére.